Tykkimäen sisäänkäynti.
**Tykkimäki** on Kouvolassa, Kymenlaaksossa, Salpausselän mäellä sijaitseva huvipuisto. Huvipuiston perusti Lasten Päivän Säätiö. Se avattiin 17. toukokuuta 1986. 

Tykkimäellä on kolmisenkymmentä erilaista suurta ja pientä laitetta, kuten mäkeen rakennettu vesiliukurata, Taifun, yllätysten talo, autorata sekä vuoristorata nimeltään Idän pikajuna. Huvipuistosta löytyy runsaasti myös lastenlaitteita ja Mukkelis Makkelis -niminen sisäleikkipuisto. Tykkimäellä on lisäksi muita kohteita: huvipuistopelejä, matkamuistomyymälä, ruokakioskeja, ravintola ja ulkonäyttämö, jossa esiintyy kesällä huvipuiston aukioloaikana erilaisia esiintyjiä. Keskikesällä alueella on myös kotieläimiä.

Huvipuiston vanhin laite on Heppakaruselli, joka tiettävästi*kenen mukaan?* on rakennettu 1930-luvulla Hollannissa. Karusellin puuhevosten muoto ja valmistustapa antavat viitteitä siitä, että ne olisivat noin 50 vuotta itse karusellia vanhempia ja kuuluneet alun perin johonkin toiseen karuselliin. Lasten Päivän Säätiön aikana moni Linnanmäeltä poistunut laite löysi tiensä Tykkimäelle. Esimerkiksi Enterprise, joka oli yksi puiston suosituimmista laitteista, tuli alun perin Linnanmäelle vuonna 1975.

Tykkimäen vaiheet
-----------------

Keväällä 2000 huvipuiston toiminta yhtiöitettiin omaksi yhtiökseen nimelle Tykkimäen vapaa-aikakeskus Oy. Yhtiön osakkaina olivat Kouvolan kaupunki, Lasten Päivän Säätiö, Kymen Seudun Osuuskauppa ja Kouvolan seudun kuntayhtymä. Syksyllä 2005 säätiö ja kuntayhtymä myivät osakkeensa Osuuskaupalle ja Cannon Hill Holding Oy:lle.

Vuosina 1987–2005 alueella toimi myös terraario, joka oli Suomen suurin matelijanäyttely. Terraarion tilalle tuli pikaruokaravintola Kustiburger.

Linnanmäeltä Tykkimäelle siirrettiin vuonna 2007 Kouvola-pyörä (ent. Helsinki-pyörä). Vuonna 2009 uutena ostettu Star Flyer -ketjukaruselli oli Suomen korkein huvipuistolaite ennen Linnanmäen Kingi-vapaapudotustornia ja Powerparkin Dragon Tower-tornia (molemmat ovat 75 metriä korkeita ja tämän vuoksi jakavat Suomen korkeimman laitteen tittelin). Star Flyerin korkeus on 72 metriä ja huippunopeus lähes 70 km/h. Laite maksoi Tykkimäelle noin 1,1 miljoonaa euroa.

Kesän 2012 uutuus Tykkimäellä oli Loop Fighter, joka saavuttaa jopa 4,5 G:n voiman. Se on Pohjoismaiden ainoa vastaava laite, ja muuallakin Euroopassa ne ovat harvinaisia. Toisena vuoden 2012 uutuutena Huvilavetilla esitettiin kesäteatteria. Kuusankosken teatterin esityksessä seikkaili Tohtori Sykerö.

Tykkimäen vuoden 2013 uutuus on Atreenalin-seikkailupuisto, jossa on erilaisia kiipeilyratoja. 

Vuonna 2014 Tykkimäki teki kaikkien aikojen suurimman investointinsa avaamalla huvipuiston ja camping-alueen yhteyteen uuden vesipuiston, Tykkimäki Aquaparkin. Siellä on viisi isoa vesiliukua, vesileikkiallas, kahluuallas sekä aikuisten täyspitkä uima-allas. Alueelta löytyy myös ravintola Loiske ja rantakioski.

Syyskuussa 2023 katosi alueen siluetista merkittävä osa Tykkimäen historiaa, kun huvipuiston ensimmäinen laite Taifun purettiin.  Laitteen valmisti saksalainen HUSS Maschinenfabrik ja se oli puiston yksi suosituimmista laitteista. 

Horisontti on kesän 2024 uutuuslaite Tykkimäen huvipuistossa. Laite nousee entisen Taifunin paikalle, laitteessa on kaksi erilaista ajo-ohjelmaa: rauhallinen maisema-ajo ja hiukset nostattava vapaa pudotus. Horisontti kohoaa 38 metrin korkeuteen huvipuiston ylle. Maisema-ajossa laitteen pituusraja on 100 senttiä ja vapaapudotuksessa 120 senttiä. Yhdellä kertaa laitteen kyytiin mahtuu 16 henkilöä. Horisontista tulee Suomen viidenneksi korkein huvipuiston käytössä oleva Vapaapudotustorni.

Tykkimäki-nimen historiaa
-------------------------

Nimi Tykkimäki tulee tykkipattereista, jotka 28. kesäkuuta 1789 asetettiin mäen rinteeseen tukemaan suomalais-ruotsalaisen sotajoukon hyökkäystä Utin kankaalla puolustusryhmityksessään odottavia venäläisiä vastaan. Ruotsalaisia johti kuningas Kustaa III, ja venäläisten komentajana toimi kenraalimajuri Ivan Grigorjevitj von Reck. Kummallakin puolella oli noin 4 000 sotilasta. Kustaan joukot asettuivat aamuneljältä jonoryhmitykseen Lappeenrannan-tien varteen siten, että Armfeltin johdolla kärjessä hyökkäävä suomalainen jääkäripataljoona oli Tykkimäen tasalla. Alamäkeen hyökänneet suomalais-ruotsalaiset joukot pakottivat neljä tuntia kestäneissä taisteluissa venäläiset perääntymään.

Laiteluettelo
-------------

Kouvola-pyörä.
Keinukaruselli.
Star Flyer.
* Autorata, 1986, valmistaja Claudio Sartori (Italia)
* Calypso, 1986, valmistaja Schwarzkopf (Saksa)
* Yllätysten talo, 1986
* Heppakaruselli, 1987, valmistaja Melle L'Autopede Gent Gand.
* Pilvenpyörä, 1988, valmistaja Frank Hrubetz.
* Satujuna, 1988, valmistaja Zamperla (Italia)
* Idän pikajuna, 1989, valmistaja Mack (Saksa)
* Sammakkorata, 1990, valmistaja Vekoma (Hollanti)
* Liikenneraitti, 1992
* Keinukaruselli, 1996, valmistaja Zamperla (Italia)
* Lasten mustekala, 1997, valmistaja Barbieri (Italia)
* Pump Pump, 2000, valmistaja Zamperla (Italia)
* Lasten eläinfarmi, 2000
* Vesiliukumäki, 2001
* Kummitusjuna, 2002, valmistaja Rex Studios (Englanti) ja C&S (Italia)
* Mini-Teekupit, 2003, valmistaja Modern Products (Englanti)
* Safari, 2003. Valmistaja Manorplan Leisures (Englanti)
* Meteoriitti, 2004, valmistaja Modern Products (Englanti)
* Trombi, 2005
* Kouvola-pyörä, 2007
* Star Flyer, 2009
* Riemuralli, 2009
* Loop Fighter, 2012
* Kouvolan Lakritsi Cinema 5D, 2016
* Endeavour, 2018
* Horisontti, 2024, valmistaja SBF Visa Group (Italia)

### Aktiviteetit

* Ankkalampi
* Onnenpyörä
* Minigolf, 2019
* Kustipeli
* Block buster
* Ammunta
* Ice ball
* Minikoris
* Narunveto
* Atrenaliini, 2013
* Minimaatila
* Torni, 2003
* Seikkailumaa
* Mukkelismakkelis 2010

### Poistuneet laitteet

* Round Up, 1986–2002, valmistaja Hrubetz, laite siirretty Nokkakiveen, sen korvasi Torni
* Disco Jet, 1995–1998, sen korvasi Enterprise
* Sokkelo, 1986–2001, purettiin kummitusjunan tieltä
* Törmäilyveneet, 1991–2001, purettiin kauden 2001 jälkeen
* Minicars, vuoteen 2002, muutettu Traktorifarmiksi
* Orbit Cars, vuoteen 2003, valmistaja Tornado International, tilalle siirrettiin puiston toisesta nurkasta Teekuppikaruselli
* Pomppupatja, vuoteen 2004, meni rikki
* Naurutalo, 1986–2005, muutettiin varastotilaksi
* Erilaiset pomppulinnat
* Terraario, 1987–2006
* Cortina-Jet, 1988–2006, valmistaja Schwarzkopf, nyt Nokkakivessä
* Hully Gully, 1986–2008 Valmistaja Claudio Sartori, Italia, nyt Nokkakivessä
* UFO-ukot, 1998–2011, siirrettiin Wasalandiaan
* Suihkio, 1986–2011, valmistaja Kaspar Klaus (Italia), romutettiin, tilalle tuli Loop Fighter.
* Mysteerio, 1997–2015, tilalle avattiin Kouvolan Lakritsi Cinema 5D
* Enterprise, 1999–2017, valmistaja Schwarzkopf (Saksa), Endeavour korvaa ikääntyneen laitteen
* Traktorifarmi, 2003–2014, traktorit siirrettiin liikenneraitille.
* Taifun, 1986–2023, valmistaja Huss Maschinenfabrik (Saksa)

* Suihkio 1986–2011Suihkio 1986–2011
* Enterprise 1999–2017Enterprise 1999–2017
* Taifun 1986–2023Taifun 1986–2023

Muuta
-----

Tykkimäelle on vuosien varrella siirtynyt monia laitteita Linnanmäeltä: Enterprise, Pilvenpyörä, Kouvola-pyörä (Linnanmäellä ennen Helsinki-pyörä) ja Mysteerio (Linnanmäellä ennen Salaisuuksien Talo, siirtyi supistettuna versiona Tykkimäelle).

Lähteet
-------

1. ↑  Yle Tykkimäen kävijämäärä jää viime kesästä. 18.8.2010. Päivitetty 12.4.2012
2. ↑  Kouvolan Sanomat online 19.1.2012 *kouvolansanomat.fi*.  Arkistoitu 3.3.2012. Viitattu 7.3.2012.
3. ↑  Sakari Viinikainen: Viinikaisen vinkit – tätä et tiennyt Kouvolasta, Vartti Kouvola 12.6.2013, s. 6

Aiheesta muualla
----------------

* Kuvia tai muita tiedostoja aiheesta **Tykkimäki (huvipuisto)** Wikimedia Commonsissa

* Tykkimäen kotisivut
* Tykkimäen esittely Huvipuisto.net-sivustolla
* Tykkimäen esittely Huvipuistokeidas-sivustolla (Arkistoitu – Internet Archive)

  



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Suomen huvipuistot |
| --- |
|  |
| Huvipuistot | 
* Tykkimäki
* Linnanmäki
* Power Park
* Särkänniemi
* Nokkakiven huvipuisto
* Vauhtipuisto

 |
|  |
| Puuhapuistot | 
* Puuhamaa
* Jukupark
* Visulahti
* Kesämaa
* Huvisatama
* Smart Park
* Zoolandia

 |
|  |
| Tivolit | 
* Suomen Tivoli
* Tivoli Seiterä
* Tivoli Sariola
* Christer’s Tivoli

 |
|  |
| Lakkautetut | 
* Wasalandia
* Ålandsparken
* Santerin seikkailumaa
* Peukkula

 |

 |